**A GINOP\_Plusz-4.1.1-23-2023-00001 Ifjúsági Garancia Plusz Pillér projekt kedvezményezettje:**

Nemzetgazdasági Minisztérium, a fővárosi/vármegyei kormányhivatalok és az OFA Nonprofit Kft. konzorciuma

A GINOP\_Plusz-4.1.1-23 program az Európai Szociális Alap Plusz társfinanszírozásával, a Gazdaságfejlesztési és Innovációs Operatív Program Plusz keretében valósul meg.

Támogatás típusa: vissza nem térítendő

**A pillér projekt célja:**

Az Európai Szociális Alap Plusz társfinanszírozásával megvalósuló Ifjúsági Garancia Plusz célja az Európai Tanács megerősített ifjúsági garancia ajánlásával összhangban, hogy segítse azoknak a 15-29 év közötti fiataloknak munkához, munkatapasztalathoz vagy piacképes tudáshoz jutását, akik se nem tanulnak, se nem dolgoznak (NEET).

Cél, hogy a NEET fiatalok minél rövidebb időt töltsenek munkanélküliségben, inaktivitásban vagy tanulás nélkül, illetve, hogy személyre szabott segítséget kapjanak a munkaerőpiaci helyzetük javításához. Ennek érdekében a Nemzeti Foglalkoztatási Szolgálat által működtetett Ifjúsági Garancia Rendszer és az annak keretében megvalósuló munkaerőpiaci program célkitűzése, hogy a célcsoportba tartozó fiatalok négy hónapon belül foglalkoztatási vagy képzési ajánlatot kapjanak, és ha az ajánlatuk megvalósításához szükséges, ahhoz további segítséget (szolgáltatást, támogatást) nyújtson a munkaerőpiaci program.

Az Ifjúsági Garancia Plusz pillér projekt keretében elérhető lehetőségekről a <https://nfsz.munka.hu/cikk/3817/_Ifjusagi_Garancia_Plusz_GINOP_Plusz41123_>

linken érhető el aktuális információ.

**A pillér projekt meghirdetett támogatási összege:**

102,02 milliárd Ft. A támogatás maximális mértéke az Európai Unióval elszámolható összköltség 100 %-a. A pillér projekt GINOP Plusz operatív programban meghatározott keretösszeg 2025-ben várhatóan 208 Mrd Ft-ra emelkedik.

A Vas Vármegyei Kormányhivatal jelenleg meghirdetett támogatási kerete: 1,789 milliárd Ft.

|  |  |
| --- | --- |
| **Vas vármegyei indikátorok / mutatók** | **Célérték****2027.08.31.** |
| Nem foglalkoztatott résztvevők száma | 715 fő |
| Nem foglalkoztatottak közül az Ifjúsági Garancia Pluszban résztvevő hátrányos helyzetű személyek száma | 465 fő |
| A munkaerőpiaci programon belül képzésben résztvevők száma | 215 fő |
| Közvetlen megkeresés eredményeképpen az Ifjúsági Garancia Plusz Programba vont inaktív fiatalok aránya | 15% |
| Hat hónappal a kilépést követően foglalkoztatásban résztvevők száma | 229 fő |

**A meghirdetett pillér projekt megvalósításának tervezett időtartama:**

2023.10.01.-2027.08.31.

A pillér projekt megvalósításának időtartama a keretemeléssel párhuzamosan, várhatóan 2029 végéig meghosszabbításra kerül.